open-index/open-wikipedia-markdown huggingface dataset:
Pulo Kokos

**Pulo Kokos (Keeling)** (hurup Arab Gundul: ; ;  atawa resminya **Wilayah Pulo Kokos (Keeling)** (hurup Arab Gundul: ; ;  entu Ostrali punya atu wilayah luar di Laotan Hindi, nglingkup atu kepuloan kecil nyang kira-kira di separohnya antara Ostrali ama Sélong èn rada deket ama Pulo Sumatra di Indonésia. Ni wilayah punya nama rangkep (semprakan resmi masupnya ni pulo ke Ostrali tahon 1955) ngasi unjuk kalo dulu bekèn juga' namanya **Pulo Kokos** atawa juga' **Pulo Keeling**.

Ni wilayah kebentuk deri dua pulo cincin nyang ada 27 pulo koralnya, cuman dua nyang kena diendekin, nya'entu Pulo Kulon (*West Island*) èn Pulo Ruma (*Home Island*). Penduduknya cuman 600-an orang èn kebanyakannya orang Melayu Kokos, nyang agamanya Selam Ahlusunah èn ngomong basa Melayu Kokos bakal basa pertamanya. Ni wilayah dibestir ama guwernemèn serèkat Ostrali punya Departemèn Inprastuktur, Gandaran, Pembangunan Daèrah, èn Ubung-ubungan jadi wilayah luar Ostrali. Barengan ama Pulo Natal (nyang barang 960 km atawa 600 mil punya jau ngètanin), ni pulo ngebentuk atu pengelompokan bestir Wilayah Laotan Hindi Ostrali. Cuman, tu penghuni pulo ngelah derajat kuasa-dèwèk liwat mejelis kampung sekiteran. Banyak ladènan umum, kaya' kesèhatan, didikan, belèd, diderakin ama negeri Ostrali Kulon, èn hukum Ostrali Kulon diterepin kecuali di diaranin ama guwernemèn serèkat. Ni wilayah juga' maké kode pos Ostrali Kulon.

Ni pulo ditemuin tahon 1609 ama atu kapitèn merin Britani nama Wiliam Keeling. Cuman, tu témpo belon ada orangnya. Baru semprakan awal-awal abad ke-19 dah mulain ada pengendeknya. Pengendek nyang awal-awal entu John Clunies-Ross, tukang dagang ekot, ama kebanyakan deri pengendek nyang sekarang entu turunan deri pegawé-pegawé ras Melayu nyang diboyong gawé ke dia punya ondernèming kopra. Kulawarga Clunies-Ross merènta entu pulo jadi lènstèlsel perorangan bakal 150 tahon punya lama, dengen pala kuarga nyang biasa dianggep jadi résidèn mahistrat. Britani nyedèk ni pulo tahon 1857, èn tulus dibestir dah ama dia pada deri Sélong atawa Singapur. Ni wilayah diangsrongin ke Ostrali tahon 1955, bagèn kata ampé 1979 ni wilayah punya kabèhan banda tana masing empunyanya kulawarga Clunies-Ross.

## Ruju'an
Pulo Man

**Pulo Man** (hurup Arab Gundul: فولو من; basa Inggris: *Isle of Man*; basa Mang: *Ellan Vannín*) entu atu pulo di Laot Ir, di lepas panténya Britani Gedé. Ni negara juga' masup tanggungannya Britani Gedé. Ni negara bendèranya warna mèra ada cap kaki tiganya, nyang artinya "*whichever way you throw us, we always land on our feet*" ('mo kemana kè' lu ngebuang kita, kita tetep ngingsekin kita punya kaki di tana'). Adapun dia punya ibu negeri namanya Doglas.

Dia ada punya mejelis bicara nama *Tynwald*. Ni mejelis bicara – mejelis bicara nyang paling lam uda jalan di dunia.

## Ruju'an
Pulo Marsal

**Pulo Marsal** (hurup Arab Gundul: فولو مرسل; Inggris: *Marshall Islands*; Marsal: *Ṃajeḷ*) atawa pasannya mah **Kepuloan Marsal** (hurup Arab Gundul: کفولوان مرسل) atawa resminya **Kiblik Kepuloan Marsal** (hurup Arab Gundul: کبليک کفولوان مرسل; Inggris: *Republic of the Marshall Islands*; Marsal: *Aolepān Aorōkin Ṃajeḷ*) entu negara nyang letaknya di di Oséani. Ni negara punya hopstad Délap-Uliga-Jarit. Ni negara jenggarnya cuman 181,43 
km2 (70,05 mi2) doang. Di sono, ada barang 61.988 orang doangan nyang tinggal di mari. Adapun dia punya basa resminya entu basa Marsal ama basa Inggris.

## Ruju'an
Pulo Natal

**Pulo Natal** (hurup Arab Gundul: فولو ناتال; Inggris: *Christmas Island*; hurup Tionghoa Ringkes: 圣诞岛; hurup Tionghoa Terdisionil: 聖誕島; Mandarin: *Shèngdàn Dǎo*; Kuantung: *Singdaan Dóu*; basa Hokkièn: *Sèng-tàn-tó*; basa Melayu: *Pulau Krismas*) atawa resminya **Wilayah Pulo Natal** (hurup Arab Gundul: ولاية فولو ناتال; Inggris: *Territory of Christmas Island*; hurup Tionghoa Ringkes: 圣诞岛领地; hurup Tionghoa Terdisionil: 聖誕島領地; Mandarin: *Shèngdàn Dǎo Lǐngdì*; Kuantung: *Singdaan Dóu Líhngdeih*; basa Hokkièn: *Sèng-tàn-tó Léng-tē*; basa Melayu: *Wilayah Pulau Krismas*) entu Ostrali punya atu wilayah luar nyang nglingkup pulo nyang namanya medu. Ni pulo letaknya di Laotan Hindi, sekiteran 350 km (190 mil laot) di bekidulnya Jawa èn Sumatra, serènta sekiteran 1.550 km (840 mil laot) di belah lor-kulonnya titik paling deketnya daratan Ostrali. Ni ngampar jauhnyah 2.600 km (1.400 mi laot) di belah lor-kulonnya Pèret èn 1.327 km (717 mil laut) di bekidulnya Singapur. Luasnya cuman ngejembar ampé 135 km2 (52 mi2) doang.

Pulo Natal penduduknya cuman 1.692 orang dalem tahon 2021, kebanyakannya pada ngejogrog di belah lornya entu pulo. Pemukiman utamanya entu Flying Fish Cove. Dulunya, orang-orang Asia, kaya' Tionghoa, Melayu, ama Hindi entu mayoritètnya ni pulo. Wayah gini, cuman sekiteran dua per tiganya tu pulo punya penduduk nyang asalnya orang Tionghoa Selat (bagèn cuman 22,2% deri penduduk nyang ngaku turunan Tionghoa dalem tahon 2021), dengen jumblah banyak orang Melayu èn orang Peringgi Ostrali, serènta seemprit doang orang Hindi Selat èn Èurasia. Ada berapa basa nyang dipaké di mari, kaya' basa Inggris, basa Melayu, èn ragem-ragem basa Tionghoa. Agama Selam ama Buda entu agama nyang paling lumbrah di ni pulo. Mas'alah agama di sènsus Ostrali sipatnya mubah èn 28% persènnya milih kaga' ngasi tau dia punya agamanya, kalo gè' ada.

Orang Peringgi nyang pertama kali ngiat Pulo Natal entu Richard Rowe deri kapal *Thomas* tahon 1615. Kapitèn William Mynors namain ni pulo pas ari Natal (25 Désèmber) 1643. Ni pulo mulain ditempatin di akir-akir abad ke-19. Lantaran mentilnya itu Pulo Natal di tenga-tenga laot sendèwèkan èn jarangnya orang usil di mari nyebabin adanya trap èndemisme nyang tinggi dalem hal taneman ama héwan, nyang jadi bèngbatannya èlmuwan ama ahli alam. Mayoritèt (63 persèn)-nya itu pulo dimasupin di Taman Sional Pulo Natal, nyang juga' nyerèntain berapa daèra utan muson primèr. Pospat bolé dapet deri tai burung udah ditambang semprakan tahon 1899.

## Ruju'an
Pulo Pangèran Èduar

**Pulo Pangèran Èduar** (basa Inggris: *Prince Edward Island*; basa Prasman: *Île-du-Prince-Édouard*; basa Mikmak: *Epekwitk*; basa Gaèlik Skot: *Eilean a' Phrionnsa*; hurup Arab Gundul: فولو فڠيران ايدوارد) nya'entu atu propinsi di Kanada. Enni propinsi nyang paling alit deri 10 propinsi nyang ada di Kanada. Kebanyakan orang pulo Pangèran Èduar entu nyablak Inggris. Pulo Pangèran Èduar dinamain deri namanya anaknya Raja George III deri Britani èn gabung ke Kanada taon 1873.

Enni propinsi ada punya panjang 224 km èn 4 ampé 60 km lebarnya. Hopstat èn kota gedé nomor wahidnya entu Sarlotton.

Pulo Pangèran Èduar entu dikenal lantaran jadi tempat bakal roman nyang ditulis ama Lucy Mau Montgomery keitung *Anne of Green Gables*. Entu gè penting bakal "tempat lahirnya Peréngkoan" lantaran perhadring taon 1864 nyang digelar di Pulo Pangèran Èduar. 

## Ruju'an
Pulo Pèrower

**Pulo Perower** atawa **Pulo Pèrower** (hurup Arab Gundul: فولو فرور; Perower: *Føroyar*; Dèn: *Færøerne*; lèterlek: 'pulo domba') entu omplokan 18 pulo nyang ada di Laotan Atlantik Lor di antara Skotlan, Norwèhen, ama Èslan. Dia punya hopstad namanya Torsawen.

Ni negara bagèan deri Kerajaan Dènemarken, cuman ada punya rèhering lokal (*otokrasi*) sedari tahun 1948. Orang-orang di Pulo Perower ada punya hak punya usaha atawa dagang ama orang deri mana-mana negara sedari tahon 1856. Kebanyakan urusan guwernemènnya diopènin ama guwernemèn Perower, kecuali urusan pertahanan militèr. Perower ada punya ketumbrasan ama Èslan, Sètlan, Pulo Orkaden, Pulo-pulo Hèbriden Luar, ama Grunlan. Ni kumpulan pulo misahin diri deri Norwèhen tahon 1815. Perower juga' ada punya perwakilan di Mejelis Norden.

## Ruju'an
Pulo Serèbu Kidul, Pulo Serèbu

**Pulo Serèbu Kidul** (hurup Arab Gundul:  ‎; ) entu atu kecamatan di wilayè Kabupatèn Pulo Serèbu, Propinsi DK Jakartè, Indonésiè. Ni kecamatan Pulo Serèbu Kidul punyè jenggar barang 3,05 km² amè ngelè pengendek 10.231 orang pas tahon 2017, nyang manè laki-lakinyè adè 4.858 orang amè perempuannyè 4.754 orang.

## Wilayè bestir
Kecamatan Pulo Serèbu Kidul kebikin deri 3 kerurahan, ya'ento:
# Pulo Pari, Pulo Serèbu Kidul kode posnyè 14520
# Pulo Tidung, Pulo Serèbu Kidul kode posnyè 14520
# Pulo Untung Jawè, Pulo Serèbu Kidul kode posnyè 14510

## Ruju'an
Pulo Serèbu Lor, Pulo Serèbu

**Pulo Serèbu Lor** (hurup Arab Gundul:  ; ) entu atu kecamatan di wilayè Kabupatèn Pulo Serèbu, Propinsi DK Jakartè, Indonésiè. Ni kecamatan Pulo Serèbu Lor punyè jenggar barang 5,094 km² amè ngelè pengendek 15,264 orang pas tahon 2017, nyang manè laki-lakinyè adè 7.678 orang amè perempuannyè 7.583 orang.

## Wilayè bestir
Kecamatan Pulo Serèbu Lor kebikin deri 3 kerurahan, ya'ento:
# Pulo Arepan, Pulo Serèbu Lor kode posnyè 14540
# Pulo Kelapè, Pulo Serèbu Lor kode posnyè 14540
# Pulo Panggang, Pulo Serèbu Lor kode posnyè 14540

## Ruju'an
Pulo Suléman

**Pulo Suléman** (hurup Arab Gundul: فولو سليمان; Inggris: *Solomon Islands*; Pijin Suléman: *Solomon Aelan*) atawa pasannya mah **Kepuloan Suléman** (hurup Arab Gundul: کفولوان سليمان) entu negara nyang letaknya di di Oséani. Ni negara punya hopstad Honiara. Ni negara jenggarnya 28.896 km2 (11.157 mi2). Di sono, ada barang 707.851 orang nyang tinggal di mari. Adapun dia punya basa resminya entu basa Inggris.

## Ruju'an
Pulo Undrus

**Pulo Undrus** (hurup Arab Gundul: فولو اندروس; Welanda: *Onrust*) atawa **Pulo Ondros** (hurup Arab Gundul: فولو اندروس) entu atu pulo di Kabupatèn Pulo Serèbu, Jakarta nyang tempatnya dedeketan ama Pulo Bidadari. Di jaman normal, orang pada bilangnya **Pulo Kapal** (hurup Arab Gundul: فولو كافل) bahna di ni pulo sering neba itu kapal-kapal Welanda sebelon masup ke Betawi. Di ni pulo, ngejeprah peninggalan perkolotan jaman Welanda èn juga' atu rumah nyang masing utuh èn dikeja jadi Musium Pulo Undrus.

## Ruju'an
Pulo-pulo di Indonésia

**Nusantara**, atawa **Pulo-pulo Indonésia** (Indonésia: *Kepulauan Indonesia*), bisa maran ke pulo-pulo nyang ngeja negara Indonésia atawa ke omplokan gambar bumi nyang nglingkup itu pulo-pulonya. Indonésia ièlah negara pulo-pulo paling gedé di dunia, ngamprah deri Sumatra di bilangan Asia ampé bekulonnya pulo Ginéa Baru di bilangan Oséani.
Pungsi moster

**Pungsi moster** (hurup Arab Gundul: فوڠسى موستر; Welanda: *steekproeffunctie*) nya'entu gedéan dalem statistik nyang bolé dapet deri atu moster buat atu jujuan statistik. Jujuan statistiknya bisa taksiran nilé atu patokan kabèhan, nyang nyiriin kewontenan moster, atawa nilé atu jajagan (*hipotesis*). Istilah pungsi moster dipaké bakal maran ke pungsi èn ama maran ke nilé pungsi deri atu moster. Kalo atu pungsi moster dipaké buat tujuan nyang husus, entu pungsi bisa diparan paké nama nyang ngejelasin tujuannya. Contoh deri pungsi moster ya'entu palsabet, kerageman, èn domplèngan cangcangan (*koefisien korelasi*).

Jikalo atu pungsi moster dipaké buat njajag atu patokan kabèhan, entu pungsi moster dikenalnya sebagé sebuah pengancer. Patokan kabèhan bisa sembarang ciri apa aja deri kabèhan nyang dibelajarin. Kalo ga' bisa langsung ngukur nilénya, manhad-manhad pungsi moster dipaké buat ngira-ngira nilé patokan nyang paling mungkin. Eni manhad pada begawé buat pungsi moster nyang diambil dari entu kabèhan. Tuladnya, palsabet moster entu pengancer tradèngklok (*unbiased estimator*) deri palsabet kabèhan. Ni hal ngadi arti nilé anceran deri palsabet moster bakalan sembabad ama palsabet kabèhan sebenernya. Atu pungsi moster bisa dipaké buat banyak tujuan. Tuladnya, palsabet moster juga' kena dipaké bakal nyiriin atu moster, ama bakal nguji atu jajagan.

## Ruju'an
Puput

**Puput** (hurup Arab Gundul: فوفوت) atawa **dogèr** (hurup Arab Gundul: دوݢر) atawa **gejug** (hurup Arab Gundul: ݢجوݢ) atawa **linggis** (hurup Arab Gundul: لڠݢيس) ièlah alat nyang kebikin deri logem nyang ujungnya rada cèblèk, atunya rada belèngkok. Ada juga puput nyang belèngkok dua-dua ujungnya. Di entu ujungannya, ada sela nyang nyaglak kanggo nyabut paku nyang gedé.

## Ruju'an
Pèbruari

**Pèbruari** (hurup Arab Gundul: فبروارى) atawa kadang **Pèbuari** (hurup Arab Gundul: فبوارى) **Jigwé** (hurup Arab Gundul: جيݢوى) entu bulan kedua di dalem almenak Masèhi-Julian èn Grégorian. Ni bulan ada punya 28 ari, kalo tahon kabisat ada punya 29 ari. Dalem setahon (12 bulan), cuman ni bulan nyang arinya paling dikit, sebab laèn-laèn bulan paling kaga' ada punya ari 30 atawa 31. Ni bulan punya nama ada diambil deri nama atu keriaan Romèn kuna–nyang dirayain ari bulan 15 Pèbruari–nama keriaan *Fēbrua* 'penyucian' (nama bulannya dalem basa Latèn: *Februārius*). Di ni bulan, juga' sering dirayain atu ari nyang orang pada punya kata mah "ari kasi sayang" atawa sebenernya namanya 'Ari Sint Walentèn' ari bulan 14 Pèbruari.

## Ruju'an
Pèking

**Pèking** (hurup Arab Gundul: ;   ièlah ibu negeri Kiblik Ra'yat Tiongkok. Dengen lebi deri 21 juta pengambrek, ni kota jadi ibu negeri negara paling ngerangseg orangnya di dunia ama juga' jadi kota paling gedé nomer dua di Tiongkok abisnya Sanghaè. Ni adanya di Tiongkok Lor, èn dibestir jadi haminté di bawahnya bestir langsung Mejelis Negeri dengen 16 kedemangan kotaan, peminggiran, èn kampungan. Pèking banyakannya dikulilingin ama Propinsi Hopak kecuali di belah kidul-wètannya watesan ama Tièncin. Nah barengan, entu tiga pembagèan ngeja kota agung King-Cin-Pak èn daèrah ibu negeri negara Tiongkok.

## Ruju'an
Pèlem

**Pèlem** (hurup Arab Gundul: ڤيلم) (basa Inggris: *movie*) atawa **gambar idup** (hurup Arab Gundul: ݢمبر إدوڤ) nya'entu omplokan gambar nyang kalo dipampangin bakal bisa gerak di layar èn bakal nyiptain muslihat gerak karena sawab-sawab (*effect*) tetongolan ''phi''. Ni muslihat ngeja penontonnya ndeleng gerakan lanjut nyang pepes anterbenda nyang laèn ama cepet.

## Ruju'an
Pèlem cèmèn

**Pèlem cèmèn** (hurup Arab Gundul: فيلم چيمن) atawa **kimos** (hurup Arab Gundul: كيموس) entu atu pèlem bakal bioskop, tipi, atawa layar kumpiuter, nyang dikeja paké gambar gerak, laèn ama penggerakan (*animation*) umumnya, kaya' pèlem-pèlem nyang maké tana liat, bonèka, modèl 3-D, èn laèn-laèn bahan. Pèlem cèmen misi dikeja bakal hiburan, cari cuan, didikan, èn keperluan perorangan.

## Paranan
Pèlem rèrodan

**Pèlem rèrodan** (hurup Arab Gundul: فيلم ريرودن; Inggris: *film series*, *movie series*, *film franchise*, atawa *movie franchise*) entu pèdèngan pèlem nyang pepes berèrod-rèrod nyang jagat hayalan ceritranya medu, atawa dipasarin jadi rèrodan.

## Ruju'an
Pèlemsetèr

**Pèlemsetèr** (hurup Arab Gundul: فيلمستر) atawa **setèr pèlem** (hurup Arab Gundul: ستر فيلم) atawa **bintang pèlem** (hurup Arab Gundul: بنتڠ فيلم) ièlah tukang lakon bekèn nyang jadi tukang lakon utama di pèlem nyang biasanya mahal punya bayarannya. Kapan tukang lakon jadi tukang lakon utama di atu pèlem, dia digeronya *setèr*-nya itu pèlem.

## Ruju'an
Pèsbuk

**Pèsbuk** (hurup Arab Gundul: ) atawa éjaan aslinya ***Facebook*** (disingket **FB**) entu atu ladènan jejala masarakat èn pelampang jala nyang dibikin bulan Pèbruari 2004. Ni – atu macem wasilah silaturahmi. Mula-mulanya, ni Pèsbuk dibikin ama Mark Zuckerberg èn sekarang dielah ama Meta. Per Sèptèmber 2012, Pèsbuk udah gableg 1 miliar lebi pemaké getol. Tu pemaké pada bisa ngeja atu congoran (*profil*) perorangan, nambahin laèn pemaké jadi hopèng, èn ngirim pesen. Pemaké Pèsbuk pada kudu daptar dulu sebelonnya maké ni pelampang. Ni ladènan punya nama asalnya, mah, deri nama buku nyang diangsrongin ke mahasiswa pas mulain mula-mula tahon ajaran ama berapa uniwersitèt di Amrik Serèkat. Ni buku kanggo' biar tu mahasiswa pada bisa kenalan atawa lebi ngenalin. Pèsbuk ngeboléin pemaké nyang udah nyampé umur 13 tahon bakal jadi pemaké di ni pelampang.

## Ruju'an
Pèstol aèr

**Pèstol aèr** (hurup Arab Gundul: فستول اير) entu jenis pèstol-pèstolan nyang dibikin bakal ngencrotin aèr. Mèmper ama pelembungan aèr, ni maènan gunanya bakal dikencrotin ke orang laèn pas lagi maènan seneng-seneng kaya' maèn lèpèk-lèpèkan atawa maèn gegobyos.

## Ruju'an
Pètrik si Bintang Laot

**Pètrik si Bintang Laot** (urup Arab Gundul: فيترق سبنتاڠ لاوة) atawa **Patrick Star** (urup Arab Gundul: فيترق ستار) entu tokoh bikinan Nikelodèon di dalem pèlem cèmèn *SpongeBob SquarePants*. Bill Fagerbakke ngelakonin jadi dia. Pètrik awal-awalnya nongtot di umrupan jajalan "*Help Wanted*", nyang diputer tanggal 1 Méi 1999. Pètrik dikeja ama Stephen Hillenburg. 

## Ruju'an
Péru

**Péru** (hurup Arab Gundul: فيرو; Spanyol: *Perú*) atawa resminya **Kiblik Péru** (hurup Arab Gundul: کبليک فيرو; Spanyol: *República del Perú*) entu negara nyang letaknya di di Amrik Kidul. Ni negara punya hopstad Lima. Ni negara jenggarnya 1.285.216
km2 (496.225 mi2). Di sono, ada barang 32.440.172 orang nyang tinggal di mari. Adapun dia punya basa resminya entu basa Spanyol, cuman basa pendamping resminya ada berapa, antara laèn basa Kécua, basa Aymara, ama laèn basa daèrah laènnya.

## Ruju'an
Cadik

**Cadik** (hurup Arab Gundul: چاديق) atawa **raang** (hurup Arab Gundul: رأڠ) entu bagèan deri héwan punya awak nyang kanggo bakal ngebuka' mulut bakal makanan, terus dikamus-kamus itu makanan. Di orang, cadik entu ada dua tulang di bacot, cadik bawa èn cadik atas, bakal mangapin ama mingkemin bacot pas lagi ngamus-ngamus makanan. cadik keènclèk ke tengkorak.

Walakin, di serangga, cadik bisa ngablag di kèbot atawa di kanan, èn biasanya di luarnya bacot, bukan di jeronya. Landak laot gableg lima cadik ama atu gigi sarang cadik. Berapa héwan gè', hata berapa héwan tulang geger, ora gableg cadik acan.

## Ruju'an
Pepuju

**Pepuju** (hurup Arab Gundul: ) atawa **rahim** (hurup Arab Gundul: ; basa kedoktorannya: *uterus*) entu peranti jimaan wadon nyang utama di banyak héwan nété', masup juga' manusia. Atu ujungannya ièlah lèèr pepuju, nyang ngebuka ke dalemnya parji, èn ujung atunya nyang rada onggaran, nyang dianggep awak pepuju, disambung di kedua sisi ama gelondong telor. Pepuju bisa bentuknya ama ukurannya macem-macem begantung di mahluk idup nyang mana. Di orang, bentukah kaya' buah pir èn sembabad ama telor ayam. Ada mahluk idup, kaya' kucing ama babi, serènta laèn-laèn jenis héwan makan daging, gableg pepujunya dua ponjèn.

## Ruju'an
Raja (catur)

**Raja** (♔, ♚; hurup Arab Gundul:  راج) entu anuan catur nyang paling kudu dilindungin pas maènan catur. Raja gableg jalan ke kotak di kulilingnya, èn juga' ngelakonin *rokade* (pindahan raja-bèntèng). Kalo raja punya tukang maèn bakal dikeja makan, orang nyang ngancem bakalan kudu ngomong "sekak". Dalem entu kewontenan, tukang maèn kudu mindain rajanya ke kotak nyang aman èn anuan catur laèn ora panting gerak (selaèn bakal nahan anceman anuan catur lawan). Kalo entu anceman ora gableg ditulak, rajanya jadi sekaksemat èn entu nyang kena sekaksemat jadi bisa dibilang kèok.

## Ruju'an
Ramallah

**Ramallah** (hurup Arab Gundul: رام الله; Arab: رام الله *Rāmallāh*) ièlah atu kota Palestèn di Bantaran Kulon. Ni kota ada di 10 kilomèter (6,2 mil) di lornya Bétulmegedis. Wayah gini, ni kota jadi hopstad *secara hakèkat* (*de facto*)-nya Daulat Palestèn, Paguyuban Pembèbasan Palestèn, ama Kewènangan Sional Palestèn. Hopstad konstitusionilnya ada di Bétulmegedis. Ramallah gableg ada 38.000 orang lebi nyang pada ngejedog di mari (2017). Dulunya, Ramallah entu atu kota Serani, cuman wayah gini mah paling banyaknya orang Selam, dengen penduduk Serani cuman 25%-nya.

Ni kota punya nama kebikin deri dua kata, nya'entu *ram*, atu kata basa Aram nyang artinya 'dataran tinggi, gunung', sama *Allāh* 'Tuhan'. Mugané, artinya "Ketinggian Allah".

Dedengkot Paguyuban Pembèbasan Palestèn, Yasir Arapat (1969–2004), dikuburin di mari di atu makam.

## Ruju'an
Rambut

**Rambut** (hurup Arab Gundul: رمبوة) atawa **buuk** (hurup Arab Gundul: بوؤق)—kalo di kepala—atawa **bulu** (hurup Arab Gundul: بولو)—kalo di laèn-laèn bagèan awak atawa kalo di binatang—entu bagèan nyang kaya' benang nyang nongtot èn tumbuh di binatang èn manusia punya kulit, wabilhusus héwan nété'. Rambut nongtot deri kulit luar, bagèn kata asal oyodnya mancer deri kantong rambut nyang ada jauh di bawahnya kulit tenga. Struktur nyang mèmper ama rambut, nama trikoma, juga' ada di tumbuhan-tumbuhan.

## Ruju'an
Rancang gedong

**Rancang gedong** (hurup Arab Gundul: ; ) ièlah prosès ama hasil deri pengrencanaan, pengrancangan, èn pembangunan gedong atawa bebangunan laènnya. Gawéan rancang gedong, dalem bentuk gedong atawa bebangunan, dirèken jadi lambang budaya ama jadi gawéan seni. Peradaban nyang besejarah kot-kotan dikenalin liwat dia punya ranggehan-ranggehan rancang gedong nyang ampé sekarang tulus ngejegreg nanggrak.

## Ruju'an
Randekan gegaman

**Randekan gegaman** (hurup Arab Gundul: رندقن ݢݢامن) ièlah pengrandekan perang atawa selèk gegaman apa baé bakal sementara di mana dua pihak nyang kelibat pada akur bakal ngrandekin kelakuan nyerang deri masing-masing.

## Ruju'an
Rawalumbu

**Rawalumbu** entu kecamatan nyang ada di Bekasi Kota. Ni kecamatan ngejenggar ampé 1.567,00 km2.

## Ruju'an
Red Velvet

**Red Velvet** (urup Katagana Nipong: レッドベルベット; tuker urup: Réddo Bérubétto; urup Arab Gundul: ريد ولوية) entu paguyuban gending wadon deri Koréa Kidul nyang dikeja ama SM Entertainment di taon 2014 èn ada punya lima anggota, ya'entu: Irene, Selki, Wendy, Yéri, èn Joy. Dia pada mulain tanggal 1 Agustus 2014 dengen ngelangsir gending "Happiness". Pormasi awalnya entu 4 orang. Bulan Maret 2015, Red Velvet ada ketambahan atu anggota lagi, ya'entu Yéri. Nama Red Velvet ada punya gabungan arti, *red* (mera) ngelambangin warna nyang ngejrèng èn *velvet* (sutra) ngelambangin rasa-rasa wadon èn lembut. Dua-duaan enni kegambar deri dia pada punya gending èn konsèp.

## Ruju'an
Rejeb

**Rejeb** (hurup Arap Gundul: رجب) atawa **Rejep** (hurup Arap Gundul: رجب) ada bulan ketuju di dalem almenak Selam atawa Hijriah. Di basa Arap, ni bulan punya nama – ***Rajab*** (basa Arap: رجب), nyang lèterleknya 'pengormatan'. Di ni bulan, sebagèan orang Selam udah pada mulain nyiap-nyiapin dèwèk bakal datengnya bulan Puasa. Di sebagèan wilayah sawaban Turki (Balkan èn sekulilingnya juga'), di malem Jumahat pertama, dirayain dah tu namanya **Malem Regaip** (hurup Arap Gundul: مالم رغائب; basa Arap: ليلة الرغائب *laylat al-raghāʾib* 'Malem Arepan'; basa Turki: *Regaip Kandili*), nyang dirayainnya kurang lebi kaya kita punya Malem Nispu.

## Ruju'an
Rembay

**Rembay** (hurup Arab Gundul: رمباي) atawa **ramway** (hurup Arab Gundul: رمواي) atawa **rèmway** (hurup Arab Gundul: رمواي) atawa **tramway** (hurup Arab Gundul: ترمواي) atawa **trèm** (hurup Arab Gundul: ترم) ièlah kerèta kecil nyang gableg tundanan husus di setrat-setrat di kota. Rèmbay biasanya lat barang 5–10 menitan mangkatnya. Ni gandaran bisa jadi pembèrèsan mas'alah kemacetan. Rèndèngan rèmbay biasanya sesèt (ada dua kerèta) biar kaga' kepanjangan. Rèmbay punya tundanan langsung ngamprog ama lalu-lalang kota di setrat-setrat, kaga' kekeleng sendèwèk kaya' bes kota, hata biasa juga' ditaèkin nyangsrang di atas (*elevated*) atawa bawah-tana, nyang cuman bakal sebagèan lin doang.

Rèmbay biasanya èntèngan ama pèndèkan deri sepur biasanya ama tambangan sepud. Wayah gini, sebagèan besar rèmbay paké tenaga lèstrik, biasanya dirojogin setruman paké pantograp nyang nyelèrèk di lèstrik setrum atas. Kalu sistim nyang rada kolotan mentak maké tiang selèrèkan (*tiang troli*) atawa pengomplok busuran. Di berapa hal, sepatu kontak di tundanan ketiga juga' dipaké. Kalu-kalu perlu, itu rèmbay juga' bisa ngelah sistim tenaga rangkep—lèstrik kapan di setrat-setrat kota ama disel di kampung-kampungan.

## Ruju'an
Rembuk

**Rembuk** (hurup Arab Gundul: رمبوک) atawa **musawarah** (hurup Arab Gundul: مشاورة) entu jalannya bikin keputusan rombongan atawa ramé-ramé nyang penimbrungnya megarin ama mutusin aju-ajuan biar bisa dirempugin ama semuanya. Pancernya dalem ngeja rempug atawa mepaket atawa paling kaga' golongan banyak (*majority*) atawa golongan badeg (*supermajority*) ama ngandangin pendapetan nyang tèlo (kaga' ngasilin) ngebèdain rembuk ama ijma', nyang nguduin semua penimbrung pada kudu ngedukung atu keputusan.

## Ruju'an
Resident Evil

***Resident Evil*** atawa nama bèkennya di Jepang  ya'entu séri gim delengan horor Jepang en Prèncés media nyang dibikin ama Capcom.

## Catetan

## Ruju'an
Rebowès

**Rebowès** atawa **rèbowès** (hurup Arab Gundul: ربويس) entu dokumèn resmi nyang nyatain kalo orang bolé nyetir gandaran motor, kaya' motor, mubil, mubil wahon, atawa bes.

## Sejarah
Di tahon 1888, Karèl Bèn (*Karl Benz*), penemu mubil modèren, dapet "*Genehmigung*" (permisi) ketulis deri otoritèt Kadipatèn Agung setempat bakal maké dia punya mubil di jalan-jalan, bahna banyak orang pada sambat keberisikan ama kebauan lantaran dia punya *Motorwagen*. Ampé awal-awal abad ke-20-an, otoritèt Èropa bisa' ngasi permisi begini bakal nyetir gandaran kalo perlu. Kadang, malah kaga'.

## Ruju'an
Rebo

**Rebo** (hurup Arab Gundul: ربو) entu atu nama ari dalem seminggu, nya'entu nyang dicempèt ari Selasa ama Kemis. Ni ari punya nama dasarannya deri basa Arab, الْأَرْبِعَاء (*al-ʾarbiʿāʾ*), nyang ngoyod deri kata أَرْبَعَة (*ʾarbaʿa*) nyang artinya "empat".

ISO 8601 punya kata, ari Rebo dirèken jadi ari ketiga dalem seminggu. Sementara kalu berapa negara punya kata, wabilhusus di Indonésia, èn dalem terdisi Ibrahimiah, ari Rebo dikata ari keempat dalem seminggu.

## Ruju'an
Ribèn

**Ribèn** (hurup Arab Gundul: ريبن) atawa éjaan aslinya **Ray-Ban** ièlah matskepé tukang bikin kacamata nyang didiriin tahon 1937 ama matskepé Bausch & Lomb bakal ngebikin kacamata item bakal Soldadu Udara Amrik Serèkat. Tahon 1999, Bausch & Lomb ngejual mèrèk Ribèn ama Kelompok Luxottica Itali arganya 1,2 miliar dolar.

## Ruju'an
Richard Dawkins

**Richard Dawkins** (berojol di Nairobi, Kenya, 26 Maret 1941) entu mualip, jago èlmu abet binatang, èlmu hayat uba angsur, amè èlmu penauan umum Inggris. Diè entu ateis. Dawkins sering nulis soalan èlmu abet binatang, èlmu hayat uba angsur, ame èlmu penauan umum.

Die entu tukang kritik ajaran peciptaan amè perancangan cerdas. Taon 1986 dalem bukunyè nyang bejudul *The Blind Watchmaker* (tukang mbikin jèm butè) diè adè ndebatin istilè katè si pembikin jam (dalil nyang bilang kalo adè penciptè nyang maha kuasè nyang didasarin dari ruwètnyè makhluk idup nyang adè di duniè). Diè nulis kalo uba angsur entu sejalan amè pembikin jèm nyang butè. Nah sedari entu diè udè nulis beberapè buku èlmu populèr amè beberapè kali masup tipi amè radio, biasanyè ngomongin soalan begituan.
Richard èn Maurice Mcdonald

**Richard "Dick" J. McDonald** (16 Februari 1909 – 14 Juli 1998) èn sudaranye **Maurice "Mac" McDonald** (26 November 1902 – 11 Desember 1971) ya'entu nyang ngeja makanan cepat saji deri Amrik Serèkat nyang asalnya deri Manchester, New Hampshire. Mereka ngediriin Mèkdi pada taun 1940 di San Bernardino, Kaliporni. Taun 1954 kerjasama bareng Raymond Albert Kroc èn beberapa taun ngubah warung makan mereka nyang dulunya kecit jadi gédé dikelola oleh McDonald's Corporation.
Rigah

**Rigah** atawa **Riga** (hurup Arab Gundul: ريݢة; Lèt: *Riga*) entu hopstad ama kota paling gedénya Lètlan. Penjogrognya ada 605.80 orang. Ni kota punya penjogrog sembabad ama sepertiga deri Lètlan punya kabèhan penjogrog. Penjogrog di gutekan mètropolitan Rigah, nyang ngranggeh ampé ke luar-luar wates kota, diancer-ancer ada barang 860.142 orang (tahon 2023). Ni kota adanya di Telok Rigah di mulut Kali Dwinah nayng ngamprok di Laot Baltik. Wilayah Riga nglingkup  307,17 km2 (118,60 mi2) èn ngejegreg di 1–10 m (3,3–32,8 ft) di atasnya muka laot, di dataran tèplèk pasiran.

## Ruju'an
Riperi (bola tendang)

**Riperi** (hurup Arab Gundul: ريفرى) atawa **rèperi** (hurup Arab Gundul: ريفرى) atawa **liperi** (hurup Arab Gundul: ليفرى) (deri basa Inggris *refree*) di bola tendang entu petugas nyang mantengin seruru permaènan gerak badan deri awal ampé abis èn ngeja sabitan (keputusan). Sepèler pada dipantengin èn misti terus ngakuin kalo riperi senantiasa bener, bagèn kata' mah sebenernya kada' rada otèk juga'. Biasanya, kalo sepèler nyautin, dia bisa kena dapet kartu kuning atawa digesu paké kartu mèra. Riperi maké sempritan biar sepèler ama penongtonnya pada denger kalo permaènan kudu dirandekin dulu. Kadang, riperi ngelah pembantu riperi, nyang digero' tukang kebut, kalo-kalo itu riperi kaga' ngiat sebarang atawa bakal mantengin opsèt di maèn rangseg.

Riperi biasanya maké baju biar laèn ama sepèlernya. Kebanyakannya mah riperi makénya baju kaos item puti atawa item-item.

## Ruju'an
Roah

**Roah** (hurup Arap Gundul: رواح) atawa **Roa** (hurup Arap Gundul: رو atawa روا) atawa **Rewah** (hurup Arap Gundul: روه) atawa **Sa'ban** (hurup Arap Gundul: شعبان) ada bulan kelapan di almenak Selam atawa Hijriah. Ni bulan punya nama di basa Arapnya – ***Syaʿbān*** (basa Arap: شعبان), nyang asalnya deri kata شعب *š-ʿ-b* 'mencar'. Maksudnya, di jaman jahiliah, orang Arap pada mencar bakal nyari aèr. Di sebagèan wilayah dunia, umat Selam ada nyang ngeraya'in atu malem kusus di parohannya bulan Roah nyang kita sering gero' sebagé **Malem Nispu** (hurup Arap Gundul: مالم نصف; basa Arap: ليلة نصف شعبان *laylat niṣf Syaʿbān* 'Malem Separo Sa'ban'). Diyakinin, ni malem ada punya keutamaan. Mangkanya, orang kita biasanya pada ke mesigit bakal ngaji *Yā sīn* tiga kali bareng-bareng. Selaèn entu, di kita punya terdisi juga' ada nyang namanya **Roahan**, ya'entu sedekah nyang dikususin di ni bulan.

## Ruju'an
Roald Amundsen

**Roald Engelbregt Gravning Amundsen** (16 Juli 1872 – sek. 18 Juni 1928) entu atu tukang janggla Nor nyang ngayab di bilangan kutub. Dia entu atu tokoh konci di jaman nyang bekèn sebagé Jaman Stèrnya Penyusuran Kutub Kidul.

## Ruju'an
Rolèt

**Rolèt** entu atu maènan top di tempat judi nyang dicomot deri basa Prasman *roulette* 'kiping kecil'. Sepèlernya pada bisa milih naroh di tempat nyang ada atu angka atawa lebi, kelir mèra atawa item, apa ganjil atawa genep.

Bakal nyabitin angka èn kelir nyang menang, itu kiping maènan diputer searah, terus balnya diputer lawan arah èn muter di itu kiping. Rep tu bal mingkin pelan èn jato ke atu deri 37 kantong (dalem rolèt Prasman/Peringgi) atawa 38 kantong (dalem rolèt Amrik) nyang ada kelir ama nomernya.

## Ragem rolèt

* Rolèt Prasman ada di rolèt-rolèt tempat judi nyang kelas losé (ajib).
* Rolèt-rolètan (*mini roulette*) mingkin mashur di banyak tempat-tempat judi. Kipingnya cuman ada 12 kotak, laèn ama nyang pakem ada 36.
* Engkalé, ragem rolèt nyang paling banyak dipaènin entu ragem rolèt Peringgi. Itu maènan cuman ada atu-nol. Ni maènan duit tarohannya paling gedé èn kudu tarohan èn pas di 1 nomer: 35:1.
* Rolèt Amrik biasanya dikojèkin di maènan rolèt dalem-jala, cuman ni – pèrsi nyang maké bagèan bandar paling gedé, lantaran adanya nol rangkep. Bakal sapa-sapa nyang ada pilihan, wabilkusus kalo dia masing écé-écé, tu orang angguran ontong ngejal rolèt Amrik dulu kalo belon pasèh ama ni maènan.

## Ruju'an
Roma

**Roma** (hurup Arab Gundul: روم; Itali èn Latèn: *Roma* [ˈroːma]) ièlah Itali punya hopstad. Ni juga' hopstadnya daèrah Lasio, sintremnya Kota Mètropolitan Roma, èn atu *[[Haminté Itali|comune]]* nama *Comune di Roma Capitale*. Gableg penjogrog ada 2.860.009 orang di loas 1.285 km2 (496,1 mi2), Roma ada haminté nyang paling ngrangseg orangnya di itu negara ama kota paling ngerangseg penduduknya nomer tiga di Uni Èropa berales penjogrog nyang ngejogrog di jero wates kotanya. Kota Mètropolitan Roma, dengen penjogrog secuplek 4.355.725 orang, jadi kota mètropolitan paling ngrangseg orangnya di Itali. Dia punya kota mètropolitan entu nomer tiga paling ngebadeg oragnya seantéro Itali. Roma adanya di bagèan tenga-tenga rada ngulon di Semenanjung Itali, di dalemnya Lasio, pinggiran pesisir Tibèr. Kota Watikan (negara paling kecit di dunia) entu atu negara kendiri nyang ada mentil di jeronya wates kota Roma, cuman dia doang dah tu negara nyang ada di dalemnya kota. Roma sering diparan sebagé Kota Bukit Tuju bahnanya dia punya pernahan bumi, èn juga' sebagé "Kota Abadi". Roma galibnya dirèken sebagé "tempat brojolnya peradaban Kulon èn budaya Serani", sintremnya Gerèja Katolik.

## Ruju'an
Ros

**Ros** (hurup Arab Gundul: روس) entu macem taneman semak nyang ada kembangnya. Ni taneman punya nama deri basa Welanda *roos*, deri basa Latin *rosa*.

Ada tiga ratusan spésiès lebi èn puluan rèbu biakan. Kembang ros macem-macem kelirnya, deri nyang paling bekèn mèra ros atawa konèng ros èn kadang puti atawa ungu ros.

Ros masup ke kuarga taneman, nama *Rosaceae* (ros-rosan). Ros kabèhannya aslinya liar: pada numbu di Amrik Lor, Èropa, Aprika Lor-kidul, èn banyak bilangan Asia ama Oséani. Ada 100 lebi spésiès ros. Spésiès ros liar bisa numbuh di kebon, cuman kebanyakan ros kebon entu biakan, nyang udah dipilih ama orang.

Banyak kembang ros nyang ada punya duri di tangkénya. Ni atu sistim pertahanan nyang umum di banyak taneman.

Semak ros gableg tinggal di macame-macem kewontenan. Kembang ros punya buah nama rosenbotel.

## Ruju'an
Rio

**Rio** (hurup Arab Gundul: ريو; basa Indonésia: *Riau*; basa Melayu: رياو *Riau*) entu atu propinsi di Indonésia nyang adanya di panté blètan Pulo Sumatra bagèan tenga. Itu wilayah panténya watesan ama Selat Melaka. Entuk tahon 2004, ni propinsi juga' nglingkup Kepuloan Rio, atu omplokan pulo-pulo kecit (antara laèn Pulo Batam ama Pulo Bintan) nyang adanya di blètannya Sumatra èn bekidulnya Singapur. Ni kepuloan jadi napsi-napsi dah ama ni propinsi pas bulan Juli 2004. Propinsi Rio punya hopstad èn kota paling gedé entu Pekanbaru, èn kota paling gedé abisnya Pekanbaru nya'entu Dumé. Badan Sintrem Statistik (*Badan Pusat Statistik*) punya kata tahon 2022, penduduk nyang ada di Propinsi Rio jumblahnya 6.493.603 orang, nyang kepadetannya 75 orang/km2.

## Ruju'an
Rio Kepuloan

**Rio Kepuloan** (hurup Arab Gundul: ريو كفولوان; basa Indonésia: *Kepulauan Riau*, disingket: **Kepri**; basa Melayu: كڤولاوان رياو *Kepulauan Riau*) entu atu propinsi di Indonésia. Ni propinsi Rio Kepuloan punya hopstad ada nama Tanjungpinang. Ni propinsi langsung watesan ama Piètnam ama Kemboja di belah lornya; Malésia èn Propinsi Kalimantan Kulon di belah wètannya; Propinsi Kepuloan Bangka Belitung ama Jambi di belah udiknya; Singapur, Malésia, ama Propinsi Rio di belah kulonnya. Tahon 2020, penduduk nyang ada di marih jumblahnya 2.064.564 orang, nyang kepadetannya 252 orang/km2, èn 58%-nya pada di Kota Batam.

Kabèhannya, wilayah Kepuloan Rio kebentuk deri 5 kabupatèn, 2 kota, 52 kecamatan, serènta 299 bèk (kerurahan)/désa dengen pulo 2.408 nyang gedé èn 30%-nya nyang kecil èn belon ada namanya lagi belon ada pendudukah juga'. Adapun dia punya jembar wilayah ngejembar 8.201,72 km², sekiteran 96%-nya laotan, èn cuman 4%-nya doangan nyang daratan.

## Ruju'an
Roti

**Roti** (hurup Arab Gundul: ) atawa **bot** (hurup Arab Gundul: ) ièlah makanan nyang bahan dasar utamanya entu tepung terigu ama aèr, nyang diragiin paké ragi, cuman ada juga' nyang sonder ragi. Cuman dengen majunya tèhnolohi, orang pada ngeja roti nyang diolah ama macem-macem laèn bahan kaya' garem, minyak, mentéga, atawa telor bakal nambahin kedar jat puti telor di dalemnya, jadinya dapet alus ama rasanya nyang has. Roti keitung jadi makanan pokok di ngebadeg negara Kulon ama Wètan Tenga. Roti entu pisa punya bahan dasar ama tèngklèng luar roti tumplek. Roti biasanya dijual udah diracik-racik tipis ama seger nyang dibungkus rapi jadi dalem plastik.

Di berapa budaya, roti dianggep penting pisan ampé-ampé jadi bagèan upacara agama.

## Ruju'an
Roti lèmpèng

**Roti lèmpèng** (hurup Arab Gundul: روتى لمفڠ) atawa **roti gèpèng** (hurup Arab Gundul: روتى ݢيفڠ) atawa **roti pèdèl** (hurup Arab Gundul: روتى فيدل) atawa **roti cèblèk** (hurup Arab Gundul: روتى چبليق) entu roti nyang dibikin paké tepung, aèr, ama garem. Roti lèmpèng entu digiles jadi adonan pèdèl. Banyakan roti lèmpèng dibikin sonder ragi, mangkanya masup macem roti sonder ragi. Ada nyang cuman paké ragi sekelemit doang. Ni juga' atu macem nyang kerak pisa paké.

## Ruju'an
Roti lèmpèng bunder

**Roti lèmpèng bunder** (hurup Arab Gundul: روتى لمفڠ بندر; Spanyol: *tortilla*) atawa **roti dadar** (hurup Arab Gundul: روتى دادر) entu roti cèblèk nyang dipaké di masakan Mèksiko. Ni roti lèmpèng bunder dipaké di ''burritos'', ''enchiladas'', ama jadi bungkus makanan nama tako. Biasanya, ni roti lèmpèng bunder dibikin deri jagung, cuman bisa juga' dibikin deri gandum atawa artapel.

## Ruju'an
Roti sepan

**Roti sepan** (urup Arab Gundul: رتى سفان) atawa **Mantau** (*Hanyu Pinyin*: *Mántou*; urup Tionghoa Tradisionil: 饅頭; urup Tionghoa Ringkes: 馒头; urup Arab Gundul: منتاو), sering banget disebut roti kukus Cina, bentukannya puti èn lembut. Enni bekèn di Tiongkok belalor. Katanya sih ya enni nama Mantau diambil deri kisah Cukat Liong (*Zhuge Liang*).

## Ruju'an
Roti tumplek

**Roti tumplek** (hurup Arab Gundul: روتى تمفلق) atawa **roti ombol** (hurup Arab Gundul: روتى اومبل; Inggris: *sandwich*) entu makanan nyang dikeja tibang numplekin dua roti. Di tenga-tenganya itu dua potong roti, orang sering ngisi entu paké sayuran, daging, atawa kéju. Roti tumplek—ada nyang kata—awalnya dikeja bakal Grap deri Sènwit, nyang deri sinih namanya.

## Ruju'an
Ruanda

**Ruanda** (hurup Arab Gundul: رواندة; Ruanda: *Rwanda*; Prasman: *Rwanda*; Inggris: *Rwanda*; Swahili: *Rwanda*) atawa resminya **Kiblik Ruanda** (hurup Arab Gundul: کبليک رواندة; Ruanda: *Repubulika y'u Rwanda*; Prasman: *République du Rwanda*; Inggris: *Republic of Rwanda*; Swahili: *Jamhuri ya Rwanda*) entu negara nyang letaknya di Aprika Wètan èn watesan ama Kiblik Kera'yatan Kongo di bekulon, Uganda di blèlir, Tansania di blètan, èn Burundi di bekidul. Ni negara punya hopstad Kigali. Ni negara jenggarnya 26.798 km2 (10.347 mi2). Di sono, ada barang 13.623.302 orang nyang tinggal di mari. Adapun dia punya basa resmi entu antara laèn basa Ruanda, basa Prasman, basa Inggris, ama basa Swahili.

## Ruju'an
Ruma

Dalem artian umum, **ruma** (hurup Arab Gundul: روما) atawa **rumah** (hurup Arab Gundul: رومه) entu atu bangunan nyang dijadiin tempat tinggal bakal berapa lat waktu. Ruma bisa jadi tempat tinggal bakal orang atawa héwan, cuman setilah tempat tinggal nyang husus bakal héwan ièlah sangkar, sarang, atawa kandang.

## Ruju'an
Ruma bola

**Ruma bola** atawa **rumah bola** (hurup Arab Gundul: رومه بولا) atawa **balé riung** (hurup Arab Gundul: بالى ريوڠ)  entu ruangan di dalem gedong nyang biasanya kanggo bakal pèsta dangsa. Adatnya, kebanyak pèsta dangsa diadain di tempat sendèwèk sebab lantaran banyak lanhès nyang ada atu atawa lebi ruma bolanya. Di laèn ruma gedé, ruangan gedé kaya' ruang tamu utama, galeré panjang, atawa balé gableg guna rangkep jadi ruma bola. Cuman, ruma bola nyeng baè' aturannya gableg jenis tèhel nyang pas, kaya' ubin kayu keras atawa tèhel batu (biasanya kebikin deri marmer atawa batu).

## Ruju'an
Ruméni

**Ruméni** (hurup Arab Gundul: رومينى; basa Rumèn: *România*) entu atu negara di belah Èropa Kidul-wètan. Ni negara letaknya di blèlirnya Semenanjung Balkan, pasnya di daèrah Kali Dono Bawa. Ruméni punya bagèan kulon dikulilingin ama Pegunungan Karpaten. Ni negara juga' watesan ama Laot Item, Honggari èn Sèrwi di bekulonnya, Ukrain di lor-wètan jaunya, Moldawi di lor-wètan deketnya, èn Bulgari di bekidulnya. Ruméni punya hopstad nama Bukarès.

Ni negara – negara kesatuan separopersidènsiil. Sebagé lagi, Ruméni nimbrung ama Uni Èropa ari bulan 1 Januari 2007, seabis ngrombak banyak wèt nyang dirasa kaga' pantes pisan bakal dunia kera'yatan modèren.

Ruméni juga' atu negara paling gedé nomor 9 èn paling banyak penduduknya nomer 7 (dengen 19 juta orang) deri antéro negara-negara anggota Uni Èropa. Adapun orang Ruméni bisa digero' **orang Rumèn** (hurup Arab Gundul: اورڠ رومين).

## Ruju'an
Rungkun (èlmu hayat)

**Rungkun** (Inggris: *domain*; hurup Arab Gundul: روڠکون) dalem penglompokan èlmu hayat entu jadi trap paling tinggi dalem pengrèrodan lantaran ada di atasnya kerajaan. Berales tatanan 3 rungkun nyang diajarin ama Carl Woese (1928-2012), pu'un keidupan kebelèk jadi 3 rungkun:

* *Archaea*,
* *Bacteria*, èn
* *Eukarya* atawa *Eukaryota*.

Enni sistim ora keitung bentukan kehidupan bukansèlulèr, kaya' *virus*. Penyerèdèngan (*pendekatan*) laèn bakal penglompokan nyang béda deri sistim 3 rungkun, kebentuk deri sistim dua kerajaan nyang sebelonnya, nyang ngimplengin kerajaan *Prokariota* èn *Eukariota*, serènta *hipotesis eosit*. Dalem *hipotesis eosit*, keidupan dikelompokin jadi dua rungkun, *bakteri* ama *arkea*, nyang *Eukarya* dimasupin jadi cabangan bakal *arkea*. 

## Ruju'an
Ruslan

**Ruslan** (hurup Arab Gundul: ;  atawa bekèn dengen nama **Rusia** (hurup Arab Gundul: روسية) atawa resminya **Serèkat Ruslan** (hurup Arab Gundul: ; ) nya'entu atu negara di bilangan antara benua Èropa ama Asia. Dia punya bentuk negara ièlah serèkat nyang sistimnya separopersidènsil. Ibu negerinya ada di Mosko. Persidènnya sekarang – Wladimir Putin. Ruslan punya poyokan entuh **Negeri Barong Mèra** (hurup Arab Gundul: نݢرى باروڠ ميرا), lantaran kebudayaan Rus parek banget ama nyang namanya barong.

Orang Ruslan digero'nya **[[orang Rus]]** (hurup Arab Gundul: اورڠ روس).

## Catetan

## Ruju'an
Ruslan Puti

**Ruslan Puti** (hurup Arab Gundul: روسلند فوتى) atawa **Bélarus** (hurup Arab Gundul: بيلاروس; basa Rus Puti: Беларусь *Biełaruś*; basa Rus: Беларусь *Belarus’*) atawa resminya **Kiblik** **Ruslan Puti** (hurup Arab Gundul: کبليک روسلند فوتى) entu atu negara di Èropa Wètan. Ada kurang lebi 9 juta orangan nyang tinggal di mari. Ni negara punya hopstad namanya Min. Dulunya, ni negara perna jadi bagèan deri Uni Sowièt ampé tahon 1991. Persidènnya semprakan tahon 1994 ampé sekarang masing Alèksander Lukasèngko. Ni negara watesan ama Ruslan, Ukrain, Polen, Litowen, èn Lètlan. Ada 40% lebi deri kabèhan jenggarnya 207.600 km2 (20.200 mi2) entu utanan.

Ni kiblik punya parlemèn ada ngumumin dia punya kedaulatan sendèwèk ari bulan 27 Juli 1990. Pas jaman-jamannya bubarnya Uni Sowièt, Ruslan Puti merdéka ari bulan 25 Agustus 1991.

Ada 70% lebi penduduk Ruslan Puti deri seruruh jumblahnya 9,49 juta orang pada tinggalnya di kota-kota. Lebi deri 80%-nya kaum Rus Puti. Adapun rèstannya mah orang Rus, Pol, sama Ukrain. Ni negara ada punya dua basa resmi, ya'entu basa Rus Puti ama basa Rus. Agama nyang paling banyak dianut ama orang-orang pada di ni negara entu agama Serani Ortodok Rus, èn nyang mashur kedua ya'entu Serani Katolik Romèn.

## Ruju'an
Rukun Selam

**Rukun Selam** (hurup Arab Gundul: ركن إسلام; Arab: أركان الإسلام *arkān al-Islām*) ièlah lima hal dasar nyang diajarin di agama Selam. Entu lima hal antara laèn ngucapin dua kalimat sahadat, nglakonin sembayang, nglakonin puasa, ngebayar jakat, ama naèk haji (bakal nyang sanggenep). Entu lima rukun Selam disebutin di hadis Jabra'il.

## Ruju'an
Rèkening bang

**Rèkening bang** (hurup Arab Gundul: ) entu alat nyang dipaké bakal nyatet transaksi keduitan nyang juntrungannya ama banda, kewajiban, punci, boléan, èn biaya. Pemakéan rèkening punya tujuan entu bakal nyatet semua data nyang jadi dasar pembenahan laporan keduitan.

## Ruju'an
Rèlslah

**Rèlslah** atawa **rilslah** (hurup Arab Gundul: ريلسله atawa ريلسلخ; Indonésia: *barter*) entu atu cara dagang nyang bayarnya kaga' paké duit, melèngken paké barang juga'. Biasanya, barang nyang didagangin entu nilénya sembabad ama duit punya nilé, cuman kaga' paké duit.

Rèlslah kepaké kapan ada dua orang nyang sili gableg barang nyang dipèngènin, jadinya tu orang bisa aja akur nilé ama tukeran barangnya dah. Ni bisa' juga' paké jasa, misalnya tukang ngedandain keran bisa ngedandanin keran peangguran (tempat naroh anggur minuman) èn dibayar paké sedrom anggur.

Masalahnya, rèlslah kaga' misti orang pada gableg barang nyang orang laèn mau. Misalnya, si Bedu butuh patu, nah si Ju'èng gableg dah tu patu. Nah cuman, si Bedu gableg telor, tapi si Ju'èng butuhnya susu. Pan ora ilok jadinyah. Mangkanya, ni dia kenapa duit kepaké pisan sebab bisa dipaké bakal jual beli sebarang apa-apa. Si Bedu bisa ngebayarin patunya Ju'èng, si Ju'èng juga' bisa pegi ke toko beli susu paké tu duit.

## Ruju'an
Rèm

**Rem** (hurup Arab Gundul: ريم) entu peranti bakal melanin, nyetopin, atawa ngerèm kitiran ban. Lantaran kitiran ban dipelanin, dengen sendèwèknya, gandaran jadi pelan. Ungkulan gerak nyang longit deri enni barang punya gerak sokanan berobah jadi panas lantaran èsèkan. Di *rem* *regeneratif*, enni ungkulan punya separonya gè gableg dibenerin èn ditenden dalem *roda gila*, *kapasitor*, atawa dirobah jadi arus ngalor-ngidul ama atu *alternator*, terusannya diliwatin atu penyearah èn ditenden dalem batu batré bakal laèn guna.

## Ruju'an
Rènte

**Rènte** (hurup Arab Gundul: رنته) atawa **rènten** (hurup Arab Gundul: رنتن) atawa **bungah rèal** (hurup Arab Gundul: بوڠه ريال) entu ongkos bakal peminjeman duit atawa pembayaran bakal minjemin duit. Biasanya, rènte entu prosentasenya dipatok deri jumblah duit tu orang punya pinjem (nyang digero *suku rènte*). Ada juga' orang nyang nyamain ni plaktèk ama **riba** (hurup Arab Gundul: ربا), bagèn dalem kalangan ulama Selam ada béda pendapet pasal apa itu rènte medu ama riba, apa kaga'.

## Ruju'an
Rékiawik

**Rékiawik** (hurup Arab Gundul: ريکياويق; Èslan: *Reykjavík* [ˈreiːcaˌviːk]) ièlah ibu negeri ama kota paling gedé di Tana Ès. Ni kota adanya di belah kidul-kulonnya Tana Ès, di pesisir kidul Telok Faxaflói. Dia punya lintang 64°08' LL, nyang ngeja ni jadi ibu negeri paling ujung lor deri atu negara daulat. Rékiawik penjogrognya ada barang 140.000 orang di tahon 2023 (naèk deri 121.822 orang tahon 2015). Daèrah Ibu Negerinya ada punya penjogrog barang 248.000 orang.

## Ruju'an
Sabun

**Sabun** (hurup Arab Gundul: صابون) ièlah produk nyang dipaké bakal ngebersiin paké aèr. Umunnya, sabun bentuknya padet (beko') atawa caèr. Nyang mana gè' ada untung, ada ruginya sendèwèk-sendèwèk di macem-macem sarana umum. Kalo diterepin di atu mukaan, aèr sabunan tokcèr nyangcang petilan dalem suspènsi nyang kena kabawa ama aèr bersi. Wayah gini mah, nyang sering dipaké entu dèterjèn buatan bakal gantinya sabun bakal nyuci atawa ngebersiin.

## Ruju'an
Sagrèb

**Sagrèb** atawa **Sagrèp** (hurup Arab Gundul: زݢرب; Kroat: *Zagreb* [zǎːɡreb]) ièlah hopstad ama kota paling gedénya Kroasi. Ni adanya di blèlirnya entu negara, nglintang di lingir Kali Sawah, di lamping kidul Gunung Mèdwèdnitsah. Sagrèb ngejegreg deketnya wates antérobangsa antara Kroasi ama Slowéni di ketinggian barang 158 m (518 kaki) di atas muka laot. Penjogrog nyang pada ngejogrog di omplokan gutekan kotaan Sagrèb ada 1.271.150 orang, antara seprapat atawa sepertiga deri kabèhan penjogrognya Kroasi. Sementara di sènsus 2021, ni kota sendèwèk gableg penjogrog 878.131 orang.

## Ruju'an
Sahara Kulon

**Sahara Kulon** (hurup Arab Gundul: صحراء كولون) atawa **Kiblik Sahrawi** (hurup Arab Gundul: کبليک صحراوى) atawa **Kiblik Arab Kera'yatan Sahrawi** (hurup Arab Gundul: کبليک عرب كرعيتن صحراوى; basa Arab: الجمهورية العربية الصحراوية الديمقراطية *al-Jumhūriyyah al-ʿArabiyyah al-Ṣaḥrāwiyyah al-Dīmuqrāṭiyyah*; basa Spanyol: *República Árabe Saharaui Democrática*) entu negara nyang separoh-diakuin, diakuin ama 45 negara anggota PBB, nyang letaknya di Magrib belah kulon. Ni negara nyedèk wilayah Sahara Bekulon nyang kaga' merèntah-sendèwèk, mar cuman bekuku' di seperlima bagèan blètan ni wilayah. Semprakan tahon 1884 ampé 1975, Sahara Kulon dikenalnya entu Sahara Spanyol, Spanyol punya atu jajahan (entinya jadi propinsi sebrang laot). Sahara Kulon entu atu deri dua negara Aprika nyang di mana basa Spanyol basa nyang kepakénya, selaèn Ginéa Katulistiwa.

Ni Kiblik Sahrawi diproklamirin ama Pron Polisario ari bulan 27 Pèbruari tahon 1976 di Biir Hulu, Sahara Kulon. Guwernemèn Kiblik Sahrawi nggero daèrah nyang dia lagain sebagé *Wilayah nyang udah dibèbasin* atawa *Wilayah merdéka*. Magrib ngelagain ama ngebestir rèstan daèrah nyang disengkètainnya, èn nggero' ni sebagé Propinsi-propinsi Kidul. Hopstad nyang diakuin ama ni Kiblik Sahrawi entu Uyun. Cuman bahna Kiblik Sahrawi kaga' mantèk ni Uyun, mangka hopstad sementaranya ada di Tipariti. Adapun Kiblik Sahrawi punya korsi guwernemèn entu ada di kam pengungsian di Tindup, Aljajaèr.

Kiblik Sahrawi gableg ubungan diplomatis ama 45 negara anggota PBB, èn ni negara juga' anggota penu Uni Aprika. Dengen penduduk nyang cuman setenga jutaan orang, ni negara bolé dikata negara nyang paling ombèr di Aprika, èn nomor dua paling jarang dihuni di dunia.

## Ruju'an